【戰況R4】尚差113W!潘頓下季追到韋達頭馬紀錄?
2024年04月10日 20:33
東網電視
更多新聞短片
潘頓今日手風唔錯,先喺第3場勝出「智取神駒」,繼而第4場策騎1.6倍全熱門「合夥奔馳」,沿途守好位,直路飛出中外疊衝刺贏馬,今晚咁快已經起孖。同時,今場頭馬為潘頓帶來在港第1,700W,恭喜晒!不過,潘頓距離韋達從騎最多頭馬紀錄1,813場仲有113W,如果佢下季繼續在港策騎,真係好大機會追到呢項紀錄。
賽後,練馬師呂健威表示「合夥奔馳」晨操難搞,仲有好多嘢要學,潘頓賽後匯報隻馬陣上都仲有犯錯。呂健威又表示,騎師通常都係想操控到隻馬,但「合夥奔馳」一出閘就自己走先,雖然前置跑法較好,但最好都係跟喺一隻放頭馬後面會好啲,相信隻馬仲有上升空間,暫時集中跑谷草1200米先。
今場跑第2名為蔡明紹「精明勇駿」,周俊樂「伶俐驫駒」跑第3,第4名為田泰安「馬有運」。
第4場賽果:1-12-7-10
二重彩賽果:1-12(最後賠率7.6)